
NOTĂ DE FUNDAMENTARE
privind modificarea modului de organizare și funcționare a Directiei Teatru, Productii Teatrale si Muzicale din cadrul Teatrului  „Maior Gheorghe Pastia” al Municipiului Focsani, din teatru de repertoriu  în teatru de proiecte 

I. Scopul proiectului

Prezenta notă de fundamentare are ca obiect fundamentarea necesității reorganizării Directiei Teatru, Productii Teatrale si Muzicale din cadrul Teatrului „Maior Gheorghe Pastia” al Municipiului Focșani, prin modificarea modului de organizare și funcționare din teatru de repertoriu în teatru de proiecte, în vederea eficientizării activității, optimizării cheltuielilor și adaptării la nevoile culturale actuale ale comunității.
Analiza activității instituției, a gradului de utilizare a personalului artistic permanent, a costurilor salariale și a eficienței economice evidențiază faptul că actuala structură organizatorică nu mai corespunde nevoilor reale de funcționare și generează cheltuieli fixe ridicate, fără o activitate artistică proprie proporțională.

II. Situația actuală

Conform Statului de funcții aprobat prin Hotărârea Consiliului Local nr. 55/27.02.2025, Compartimentul Teatru are prevăzute 8 posturi artistice (cu norma întreagă si fracțiuni de normă), respectiv:
* 2 posturi actor grad IA;
* 1 post actor grad IA – 1/2 normă;
* 1 post actor grad I;
* 1 post actor grad I – 1/2 normă;
* 1 post actor debutant;
* 2 posturi actor debutant – 1/2 normă;
* 1 post actor treapta I;
* 1 post actor gradul II
Acestora li se adaugă  personalul tehnic și adminitrativ necesar funcționării clădirii teatrului:
* 1 post  referent treapta IA                                               
* 1 post  muncitor calificat II
* 1 post  îngrijitor
* 1 post  muncitor calificat I
* 1 post  muncitor calificat I
* 1 post  recuziter
* 1 post  maestru lumini sunet  treapta I
* 1 post  operator sunet treapta I
* 1 post  pompier
La data întocmirii prezentei note de fundamentare, în cadrul Direcției Teatru, sunt angajați 4 actori cu funcții teatrale.
Deși organigrama prevede aceste posturi permanente, activitatea artistică desfășurată în ultimii ani nu justifică menținerea unei structuri de teatru de repertoriu.      Lipsa unei stagiuni permanente și nivelul foarte scăzut al veniturilor proprii generate din spectacole demonstrează că actualul model de organizare nu este sustenabil din punct de vedere economic.
Veniturile foarte reduse provenite din vânzarea biletelor demonstrează implicit și că spectacolele organizate nu au suscitat interesul publicului la un nivel care să justifice menținerea actualului model de organizare, gradul scăzut de ocupare a sălii și încasările foarte modeste constituind indicatori obiectivi ai unei atractivități reduse a producțiilor teatrale.
În aceste condiții, reorganizarea instituției într-un teatru de proiecte permite desfășurarea activităților artistice prin colaborări contractuale, adaptate fiecărui proiect cultural si pentru orice varsta, cu o utilizare mai eficientă a fondurilor publice și fără afectarea accesului publicului la actul cultural.
Mentionam cateva exemple de teatre de proiecte din tara:
·  Teatrul Tineretului Metropolis (București): Este o instituție publică de cultură de interes local, aflată în subordinea directă a Consiliului General al Municipiului București. Primul teatru de proiecte din București (înființat în 2007). Funcționează ca un spațiu transparent de creație, aducând laolaltă artiști consacrați și absolvenți ai facultăților de teatru
· Teatrul „George Ciprian” din Buzău, aflat în subordinea Consiliului Județean Buzău. Acesta este cel mai pur model de teatru public de proiecte din regiune, neavând o trupă permanentă de actori, ci angajând colaboratori pentru fiecare spectacol. 
· Teatrul Dramaturgilor Romani din Bucuresti ,este o institutie de cultura de interes local care functioneaza pe baza de proiecte si se afla in subordinea Primariei Municipiului Bucuresti

III. Analiza activității artistice

Activitatea desfășurată în anul 2025
În anul 2025 au fost organizate 49 de reprezentații, la care au participat un număr total de 21.020 de spectatori, după cum urmează:
* 14 reprezentații proprii, care au generat venituri din vânzarea biletelor în cuantum de 74.660 lei. Din această sumă, 38.083 lei au reprezentat cheltuieli cu plata colaboratorilor implicați în realizarea spectacolelor, rezultând un venit net de 36.577 lei;
* cheltuielile cu personalul tehnic si administrativ sunt de 604.692 
* 3 spectacole realizate prin achiziție de servicii artistice, care au generat venituri din vânzarea biletelor în valoare de 24.800 lei;
* 32 de reprezentații susținute de trupe aflate în turneu, care au generat venituri din chirii în valoare de 52.250 lei.

Din analiza activității rezultă că 35 din cele 49 de reprezentații organizate în anul 2025, reprezentând aproximativ 71% din total, au fost realizate prin achiziția de spectacole sau cu participarea unor trupe invitate sau aflate in turneu, în timp ce doar 14 reprezentații (29%) au fost producții proprii.
Aceste date evidențiază faptul că activitatea artistică a instituției s-a bazat, în principal, pe spectacole realizate prin colaborări externe, iar contribuția producțiilor proprii la activitatea teatrului a fost foarte redusă. 
Totodată, veniturile obținute din spectacolele proprii, raportate la costurile necesare realizării acestora, sunt modeste și nu justifică, din perspectiva eficienței economice și a utilizării fondurilor publice, menținerea unei structuri permanente de teatru de repertoriu. Aceste elemente susțin oportunitatea reorganizării instituției într-un teatru de proiecte, model care reflectă deja modul efectiv de desfășurare a activității artistice și permite o utilizare mai eficientă a resurselor financiare și umane.

Activitatea desfășurată în semestrul I al anului 2026 (până la data de 30.06.2026)
În primul semestru al anului 2026 au fost organizate 37 de reprezentații, la care au participat 12.598 de spectatori, după cum urmează:
* 9 reprezentații proprii, care au generat venituri din vânzarea biletelor în valoare de 23.040 lei. Din această sumă, 15.103 lei au reprezentat cheltuieli cu plata colaboratorilor implicați în realizarea spectacolelor, rezultând un venit net de 7.937 lei;
            * cheltuielile cu personalul tehnic si administrativ sunt de 296.167 
* 13 spectacole realizate prin achiziția de servicii artistice, care au generat venituri din vânzarea biletelor în valoare de 108.180 lei;
* 15 reprezentații susținute de trupe aflate în turneu, care au generat venituri din chirii în valoare de 33.000 lei;
* 17 contracte de mandat pentru vânzarea biletelor, în valoare totală de 5.848,59 lei.

Din analiza activității rezultă că 28 din cele 37 de reprezentații organizate în primul semestru al anului 2026, reprezentând aproximativ 76% din total, au fost realizate prin achiziția de spectacole sau cu participarea unor trupe invitate sau aflate in turneu, în timp ce doar 9 reprezentații (24%) au reprezentat producții proprii.
Datele aferente anului 2026 confirmă aceeași tendință manifestată și în anul precedent, respectiv faptul că activitatea artistică a instituției este susținută în principal prin achiziția de spectacole și prin colaborarea cu trupe invitate aflate in turneu. Totodată, producțiile proprii generează venituri reduse, care, raportate la costurile necesare realizării acestora, nu justifică menținerea unei structuri permanente de teatru de repertoriu. 
Această situație demonstrează că modelul de funcționare bazat pe proiecte și colaborări externe reprezintă, în fapt, modalitatea predominantă de desfășurare a activității artistice și constituie o soluție mult mai eficientă din punct de vedere economic și administrativ.
Mentionam faptul ca pentru perioada 2025-2026 nu a fost stagiune teatrala.
IV. Analiza costurilor cu personalul 

Situația cheltuielilor de personal pentru actorii angajați evidențiază următoarele valori:

Anul 2025
Actor                                           Cheltuieli salariale 
[bookmark: _Hlk236126495]Actor grad I studii S	              108.117 lei
Director grad II                   	    16.644 lei
Actor grad 1A studii S                   135.628 lei
Actor grad 1A studii S    	              135.693 lei
Actor treapta I studii M	              65.597 lei
Actor debutant studii S	              50.289 lei
Actor debutant studii S                   9.398 lei
Actor grad II studii S		   78.456 lei

Total cheltuieli salariale actori 2025:  599.822  lei

Pentru personalul tehnic care deservește activitatea artistică desfășurată în clădirea teatrului cheltuielile salariale sunt:
[bookmark: _Hlk236126509]Referent 1A studii M                       82.644  lei                                         
Muncitor calificat II  studii M         65.353 lei                                            
Ingrijitor                                          54.745 lei                                           
Muncitor calificat I studii M           67.255 lei                                             
Muncitor calificat I studii M           67.467 lei                                             
Recuziter I studii M                        71.273 lei                                             
Maestru lumini sunet I studii M     68.136  lei                                            
Operator sunet I studii M               70.343 lei                                              
Pompier                                          57.476 lei                                             


Total  cheltuieli personal tehnic anul 2025:   604.692  lei       

Anul 2026
Până în prezent au fost înregistrate următoarele cheltuieli:
Actor                                           Cheltuieli salariale 
[bookmark: _Hlk236126628]Actor grad I studii S	                   53.328 lei
[bookmark: _Hlk236135842]Director grad II                                  16.549 lei
Actor grad 1A studii S	                  64.482 lei
Actor grad 1A studii S	                  64.482 lei
Actor treapta I studii M    	        24.417 lei
Actor grad II studii S            32.690 lei
Total cheltuieli salariale actori 2026:    255.948 lei

Pentru personalul tehnic care deservește activitatea artistică desfășurată în clădirea teatrului cheltuielile salariale sunt:
[bookmark: _Hlk236126642]Referent 1A studii M                      40.440  lei                                          
Muncitor calificat II  studii M        32.142  lei                                            
Ingrijitor                                          26.672  lei                                            
Muncitor calificat I studii M           32.936  lei                                            
Muncitor calificat I studii M           32.936 lei                                            
Recuziter I studii M                        34.910 lei                                             
Maestru lumini sunet I studii M     33.465 lei                                             
Operator sunet I studii M               34.822 lei                                             
Pompier                                          27.844  lei                                            

Total  cheltuieli personal tehnic anul 2026:  296.167  lei       

Analiza cheltuielilor de personal aferente perioadei 2025 – semestrul I 2026 evidențiază faptul că, pentru personalul artistic și tehnic implicat în desfășurarea activității teatrului, au fost suportate cheltuieli salariale totale în cuantum de 1.756.629 lei.
Raportat la aceste cheltuieli, veniturile generate de spectacolele proprii au fost foarte reduse, respectiv 36.577 lei în anul 2025 (după achitarea colaboratorilor) și 7.937 lei în semestrul I al anului 2026, însumând doar 44.514 lei pentru întreaga perioadă analizată reprezentand 2.5 % pentru toata perioada.
Diferența uriașă rezultată din relația  directă costuri (1.756 milioane lei) și încasări (44.514 lei venit net din spectacole proprii) arată clar, pe baza unor indicatori obiectivi, de ce reorganizarea  instituției în teatru de proiecte este justificată.
Rezultă că veniturile nete provenite din spectacolele proprii reprezintă aproximativ 2,5% din cheltuielile salariale aferente personalului artistic și tehnic, ceea ce evidențiază o disproporție majoră între costurile de funcționare și rezultatele economice obținute din activitatea de producție artistică.
În același timp, atât în anul 2025, cât și în semestrul I al anului 2026, majoritatea reprezentațiilor organizate au fost spectacole achiziționate sau susținute de trupe invitate aflate in turneu (71%, respectiv 76% din totalul reprezentațiilor), ceea ce demonstrează că activitatea instituției se desfășoară deja, în mod preponderent, pe baza colaborărilor și a proiectelor artistice externe.
În aceste condiții, menținerea unei structuri permanente specifice unui teatru de repertoriu nu mai este justificată din perspectiva eficienței utilizării fondurilor publice. 
Reorganizarea instituției într-un teatru de proiecte reprezintă o măsură care aliniază structura organizatorică la modul real de desfășurare a activității, permițând utilizarea mai eficientă a resurselor financiare și umane, fără a afecta continuitatea actului cultural.

V. Analiza cheltuielilor cu utilitățile și alte cheltuieli de funcționare

Pe lângă cheltuielile de personal, funcționarea Teatrului „Maior Gheorghe Pastia”al Municipiului Focsani, presupune suportarea unor cheltuieli semnificative cu utilitățile, întreținerea clădirii și bunurile și serviciile necesare desfășurării activității.

Anul 2025
* cheltuieli cu materiale de curățenie – 6.959 lei;
* cheltuieli cu încălzirea și iluminatul – 155.917 lei;
* cheltuieli cu apă, canal și salubritate – 17.812 lei;
* cheltuieli cu poșta, telefonia și internetul – 5.810 lei;
* cheltuieli cu bunuri și servicii – 26.988 lei;


Total cheltuieli cu utilitățile și întreținerea în anul 2025: 213.486 lei.

Semestrul I al anului 2026
* cheltuieli cu materiale de curățenie – 6.677 lei;
* cheltuieli cu încălzirea și iluminatul – 92.723 lei;
* cheltuieli cu apă, canal și salubritate – 17.338 lei;
* cheltuieli cu poșta, telefonia și internetul – 3.808lei;
* cheltuieli cu bunuri și servicii – 40.326 lei;
* cheltuieli cu alte bunuri și servicii aferente organizării evenimentelor (dotari teatru, recuzita) – 13.884 lei.

Total cheltuieli cu utilitățile și întreținerea în semestrul I al anului 2026: 174.756 lei.

Analiza cheltuielilor de funcționare evidențiază faptul că, pe lângă costurile salariale ridicate, instituția suportă cheltuieli considerabile pentru utilități, întreținerea clădirii și asigurarea condițiilor necesare desfășurării activității. Numai în perioada analizată, aceste cheltuieli însumează 388.242 lei, fără a include cheltuielile salariale.
Coroborând aceste costuri cu nivelul redus al veniturilor generate de producțiile proprii și cu faptul că activitatea artistică este realizată în proporție de peste 70% prin spectacole achiziționate și reprezentații ale trupelor invitate, rezultă că actualul model de organizare specific unui teatru de repertoriu nu mai răspunde cerințelor de eficiență economică și de utilizare judicioasă a fondurilor publice.
Reorganizarea instituției într-un teatru de proiecte nu afectează funcționarea clădirii și nici desfășurarea activităților culturale, ci dimpotrivă, permite adaptarea structurii organizatorice la modul efectiv în care se desfășoară activitatea artistică, cu reducerea costurilor fixe și utilizarea mai eficientă a resurselor bugetare.

VI. Raportul dintre costuri și rezultate
În anul 2025 s-au înregistrat următoarele categorii principale de cheltuieli:
· cheltuieli salariale personal artistic – 599.822 lei;
· cheltuieli salariale personal tehnic – 604.692 lei;
· cheltuieli cu colaboratorii pentru realizarea spectacolelor proprii – 38.083 lei;
· cheltuieli cu utilitățile, întreținerea – 213.486 lei.
Valoarea totală a acestor cheltuieli a fost de 1.456.083 lei, în timp ce veniturile obținute din spectacolele proprii au fost de 74.660 lei, reprezentand o pondere de  5,13 % din totalul cheltuielilor.
În semestrul I al anului 2026 au fost înregistrate:
· cheltuieli salariale personal artistic – 255.948 lei;
· cheltuieli salariale personal tehnic – 296.167 lei;
· cheltuieli cu colaboratorii pentru realizarea spectacolelor proprii – 15.103 lei;
· cheltuieli cu utilitățile și întreținerea – 174.756 lei 
Valoarea totală a acestor cheltuieli a fost de 741.974 lei, iar veniturile realizate din spectacolele proprii au însumat 23.040 lei reprezentand o pondere de  3.10 % din totalul cheltuielilor.
   Diferența dintre cheltuielile analizate și veniturile obținute din spectacolele proprii este de 1.381.423 lei pentru anul 2025 și de 718.934 lei pentru semestrul I al anului 2026, fără a include cheltuielile aferente decorurilor, costumelor, transportului și promovării, drepturilor de autor și alte costuri specifice producției artistice.
Din perspectiva eficienței utilizării fondurilor publice, analiza cost-beneficiu evidențiază faptul că, în sistemul teatrului de repertoriu, cheltuielile salariale aferente personalului artistic și tehnic reprezintă costuri fixe, acestea fiind suportate lunar indiferent de numărul spectacolelor realizate, de gradul de ocupare a sălii sau de veniturile obținute din activitatea artistică.
De asemenea, analiza execuției bugetare relevă faptul că ponderea cheltuielilor cu salariile personalului artistic, tehnic și administrativ, precum și cu colaboratorii implicați în realizarea spectacolelor proprii, reprezintă aproximativ 93,99 % din totalul cheltuielilor analizate în anul 2025 și 95.93 % în semestrul I al anului 2026. Această structură bugetară limitează disponibilitatea resurselor financiare destinate realizării producțiilor artistice propriu-zise, respectiv decoruri, costume, drepturi de autor, promovare și alte elemente necesare dezvoltării și diversificării activității culturale.
În condițiile în care producțiile proprii au generat venituri semnificativ inferioare costurilor necesare realizării și susținerii acestora, iar majoritatea activităților artistice sunt desfășurate prin spectacole achiziționate și colaborări cu trupe invitate, menținerea actualei structuri specifice unui teatru de repertoriu nu se justifică din perspectiva eficienței economice și a principiilor bunei gestiuni financiare. 
Reorganizarea instituției într-un teatru de proiecte permite adaptarea structurii organizatorice la modul efectiv de desfășurare a activității, optimizarea utilizării fondurilor publice și orientarea resurselor financiare către realizarea unor proiecte culturale cu impact și atractivitate mai ridicate pentru public.

VII. Analiza eficienței modelului actual de funcționare și necesitatea reorganizării activității artistice

Evaluarea activității desfășurate de  Teatrul  „Maior Gheorghe Pastia” al Municipiului  Focșani prin Directia Teatru, Productii Teatrale si Muzicale în ultimii doi ani evidențiază necesitatea adaptării modelului de organizare și funcționare la realitățile actuale ale consumului cultural, la nivelul de utilizare a resurselor instituției și la principiile de eficiență și utilizarea judicioasă în administrarea fondurilor publice.
Analiza financiară și evaluarea raportului cost–beneficiu demonstrează că actualul model de organizare, specific teatrului de repertoriu, presupune suportarea unor costuri fixe semnificative din bugetul local, generate în principal de plata permanentă a salariilor personalului artistic și tehnic.
În cadrul teatrului de repertoriu, drepturile salariale ale actorilor și ale personalului artistic se achită lunar, indiferent de numărul spectacolelor programate, de gradul de utilizare a personalului artistic sau de nivelul veniturilor generate din activitatea de spectacole. În schimb, în cadrul unui teatru de proiecte, remunerația artiștilor și colaboratorilor este direct corelată cu activitatea efectiv desfășurată, fiind acordată pentru perioada de repetiții și pentru reprezentațiile susținute.
Această diferență de organizare conduce la reducerea costurilor fixe și permite adaptarea cheltuielilor la volumul real al activității artistice desfășurate.
Datele financiare analizate relevă faptul că menținerea unei structuri permanente de repertoriu generează cheltuieli constante, care nu sunt susținute de nivelul producției artistice proprii și nici de veniturile obținute din valorificarea acesteia.
Analiza veniturilor proprii realizate din activitatea de spectacole demonstrează că încasările provenite din vânzarea biletelor pentru spectacolele produse în regim propriu nu au avut capacitatea de a acoperi nici măcar o parte semnificativă din costurile aferente funcționării structurii permanente.
Această situație trebuie analizată și în contextul faptului că, pe lângă cheltuielile salariale permanente, realizarea fiecărei producții artistice implică și costuri suplimentare reprezentate de cheltuieli pentru colaboratori, regie, scenografie, decoruri, costume, drepturi de autor, materiale, servicii tehnice, promovare și alte servicii necesare montării spectacolelor.
Totodată, analiza activității artistice desfășurate în perioada 2025 – semestrul I 2026 evidențiază faptul că majoritatea spectacolelor organizate (71% în anul 2025 și 76% în semestrul I al anului 2026) au fost realizate prin achiziția de spectacole sau prin participarea unor trupe invitate, în timp ce producțiile proprii au reprezentat doar o pondere redusă din activitatea artistică totală.
Această realitate demonstrează că instituția funcționează deja, în mod preponderent, pe baza colaborărilor și a proiectelor artistice, modelul de teatru de proiecte reflectând într-o măsură mai mare modul efectiv de desfășurare a activității.
În condițiile în care producțiile proprii generează venituri mult, mult  inferioare costurilor necesare realizării și susținerii acestora, iar activitatea artistică este realizată în principal prin spectacole achiziționate și colaborări externe, reorganizarea Teatrului Municipal „Maior Gheorghe Pastia” din teatru de repertoriu în teatru de proiecte reprezintă o măsură justificată din punct de vedere economic, administrativ și managerial.
Prin această reorganizare se urmărește reducerea cheltuielilor fixe suportate din bugetul local, flexibilizarea modului de organizare a activității artistice, utilizarea eficientă a fondurilor publice și orientarea resurselor financiare către dezvoltarea unor proiecte culturale competitive, captivante,  adaptate interesului publicului și cerințelor actuale ale sectorului cultural.

VIII. Justificarea reorganizării

Având în vedere analiza activității artistice, a execuției bugetare și a raportului dintre costurile suportate și rezultatele obținute, reorganizarea Direcției Teatru, Producții Teatrale și Muzicale din cadrul Teatrului „Maior Gheorghe Pastia” al Municipiului Focșani din teatru de repertoriu în teatru de proiecte se justifică prin necesitatea adaptării instituției la cerințele actuale ale managementului cultural și ale utilizării eficiente a fondurilor publice.

Prin reorganizare se urmăresc următoarele obiective:

* Eficientizarea utilizării fondurilor publice
Analiza cost-beneficiu evidențiază că modelul teatrului de repertoriu presupune suportarea unor costuri fixe permanente, reprezentate în principal de cheltuielile salariale ale personalului artistic și tehnic, indiferent de numărul spectacolelor realizate sau de gradul de utilizare a personalului.
În schimb, în cadrul teatrului de proiecte, remunerația artiștilor și colaboratorilor este corelată cu activitatea efectiv desfășurată, respectiv perioada de repetiții și reprezentațiile susținute, ceea ce permite reducerea cheltuielilor fixe și o utilizare mai eficientă a resurselor bugetare.
Totodată, analiza financiară relevă faptul că peste 96% din cheltuielile analizate în perioada evaluată sunt reprezentate de cheltuieli de personal și colaboratori, ceea ce reduce semnificativ resursele disponibile pentru realizarea producțiilor artistice propriu-zise, precum scenografie, decoruri, costume, drepturi de autor, promovare și alte activități specifice creației artistice.

* Adaptarea structurii organizatorice la volumul real al activității.
Analiza activității din perioada 2025 – semestrul I 2026 evidențiază că majoritatea spectacolelor organizate au fost realizate prin colaborări cu trupe invitate și prin achiziția de spectacole, în timp ce producțiile proprii au reprezentat o pondere redusă din activitatea artistică.
Gradul de ocupare a sălii de spectacole relevă diferențe semnificative între cele două categorii de evenimente. Spectacolele susținute prin achiziția de spectacole ,de trupe invitate sau realizate în parteneriat au înregistrat, în mod constant, un grad ridicat de ocupare, numeroase reprezentații desfășurându-se cu casa închisă. În schimb, producțiile proprii au atras un număr considerabil mai redus de spectatori.

Această situație nu reflectă o diminuare a interesului publicului pentru actul cultural și nici o scădere a disponibilității acestuia de a achiziționa bilete, ci evidențiază o orientare a spectatorilor către producții artistice diversificate, de actualitate și cu distribuții complexe. În condițiile actualei structuri artistice, caracterizată printr-un număr limitat de actori,(patru) nu există posibilitatea  de a realiza  producții de amploare, repertoriul propriu nu poate răspunde în mod constant acestor așteptări.
În consecință, se impune adaptarea structurii organizatorice și a modelului de funcționare al instituției la volumul real al activității și la cerințele actuale ale publicului, prin orientarea către un sistem flexibil, bazat pe proiecte artistice și colaborări, care să permită diversificarea repertoriului, creșterea atractivității programelor culturale și utilizarea eficientă a resurselor financiare și umane. 
Reorganizarea propusă aliniază structura organizatorică la modul efectiv de desfășurare a activității și oferă instituției flexibilitatea necesară pentru adaptarea programului artistic la interesul publicului.

* Realizarea producțiilor artistice prin colaborări și contracte de proiecte.
Modelul teatrului de proiecte permite constituirea unor echipe artistice distincte pentru fiecare producție, prin colaborarea cu regizori, actori, scenografi și alți specialiști selectați în funcție de specificul proiectului.
Acest sistem facilitează diversificarea ofertei culturale și permite adaptarea rapidă a programului artistic în funcție de interesul publicului și de rezultatele obținute. Nevoile culturale ale comunitatii se pot realiza rapid  prin schimbarea producțiilor în funcție de cerințele publicului. Daca un spectacol nu mai vinde bilete, nu mai prezintă interes, proiectul se închide fără pierderi financiare colaterale, fiind înlocuit imediat cu o producție nouă, atractivă, pe categorii de vârstă copii, tineri, adulți. 

* Creșterea capacității de atragere a finanțărilor nerambursabile.
Structura flexibilă a teatrului de proiecte facilitează accesarea programelor de finanțare nerambursabilă naționale și europene, inclusiv prin Administrația Fondului Cultural Național (AFCN), programe finanțate din fonduri europene și parteneriate public-private, contribuind la diminuarea presiunii asupra bugetului local.

* Dezvoltarea parteneriatelor culturale.
Noul model organizațional creează premise pentru dezvoltarea colaborărilor cu instituții de cultură, universități, organizații neguvernamentale, artiști independenți și operatori culturali din țară și din străinătate, contribuind la consolidarea vieții culturale locale și regionale.

* Diversificarea programelor artistice.
Teatrul de proiecte permite realizarea unor producții variate, prin implicarea unor echipe artistice diferite pentru fiecare proiect, ceea ce conduce la diversificarea repertoriului și la creșterea atractivității ofertei culturale pentru public.

* Utilizarea eficientă a resurselor umane și materiale.
Reorganizarea permite adaptarea resurselor umane și financiare la necesitățile fiecărui proiect artistic, eliminând costurile fixe necorelate cu activitatea desfășurată și orientând resursele disponibile către producția artistică și dezvoltarea programelor culturale.

Analiza comparativă a activității și a cheltuielilor demonstrează că actualul model de teatru de repertoriu generează costuri fixe ridicate, în timp ce activitatea artistică este desfășurată deja, în principal, prin colaborări și spectacole realizate în regim de proiect.
Reorganizarea propusă nu diminuează rolul cultural al instituției și nu limitează accesul publicului la actul artistic. Dimpotrivă, aceasta creează premisele unei oferte culturale mai diversificate, prin posibilitatea colaborării cu artiști consacrați și emergenți din întreaga țară, precum și prin realizarea unor proiecte adaptate interesului publicului și cerințelor actuale ale sectorului cultural.
Aprobarea organizării instituției ca Teatru de Proiecte reprezintă o opțiune oportună pentru autoritatea deliberativă, având în vedere următoarele avantaje:
- diminuarea riscurilor financiare prin reducerea costurilor fixe aferente unei structuri artistice permanente și adaptarea cheltuielilor la volumul real al activității;
- creșterea performanței manageriale, fiecare proiect artistic fiind fundamentat printr-un buget propriu de venituri și cheltuieli, supus aprobării în condițiile legii și evaluării pe baza rezultatelor obținute;
- dezvoltarea unei oferte culturale moderne, flexibile și competitive, adaptată cerințelor și interesului publicului.
Acest model de organizare este utilizat de numeroase instituții de spectacole din România și din alte state europene, permițând desfășurarea activității artistice prin proiecte și colaborări, fără dependența exclusivă de existența unei trupe artistice permanente.
Organizarea pe proiecte facilitează atragerea unor actori și creatori consacrați din București și din alte centre culturale, precum și colaborarea acestora cu artiști locali, ceea ce conduce la diversificarea repertoriului, la creșterea calității producțiilor și la evitarea uniformizării ofertei artistice.
În condițiile în care producțiile proprii nu generează venituri proporționale cu resursele financiare alocate, iar gradul de recuperare a costurilor prin încasările din vânzarea biletelor este foarte redus, menținerea exclusivă a modelului tradițional de teatru de repertoriu nu mai reprezintă o soluție eficientă din punct de vedere managerial și financiar.
Modelul teatrului de repertoriu presupune existența unei structuri permanente extinse, care generează cheltuieli fixe semnificative, indiferent de numărul producțiilor realizate, de frecvența reprezentațiilor sau de gradul de ocupare a sălii. În schimb, modelul teatrului de proiecte corelează cheltuielile cu activitatea efectiv desfășurată și permite utilizarea mai eficientă a fondurilor publice, fără a afecta accesul publicului la actul cultural. Această variantă este mai greu de combătut din punct de vedere juridic și administrativ și susține mai bine oportunitatea transformării teatrului într-un teatru de proiecte.
În consecință, reorganizarea Direcției Teatru, Producții Teatrale și Muzicale din cadrul Teatrului „Maior Gheorghe Pastia” al Municipiului Focșani din teatru de repertoriu în teatru de proiecte reprezintă o măsură oportună și justificată din punct de vedere administrativ, financiar și managerial, fiind orientată spre creșterea eficienței utilizării 	responsabile a fondurilor publice, dezvoltarea activității artistice și asigurarea sustenabilității instituției pe termen lung.

IX. Concluzii

Analiza activității instituției demonstrează că aceasta funcționează deja, în fapt, într-un model apropiat teatrului de proiecte, întrucât cea mai mare parte a activității artistice este realizată prin:
- colaborări cu regizori și artiști independenți;
- achiziții de servicii artistice;
- spectacole susținute de trupe invitate.

Prin reorganizarea Direcției Teatru, Producții Teatrale și Muzicale într-un teatru de proiecte, instituția va putea:
- contracta actori și echipe artistice în funcție de specificul fiecărei producții;
- selecta regizori, scenografi și alți colaboratori adaptați fiecărui proiect artistic;
- reduce cheltuielile fixe de personal și corela costurile cu activitatea efectiv desfășurată;
- direcționa resursele financiare către producția de spectacole, dezvoltarea repertoriului și creșterea calității actului artistic;
- diversifica oferta culturală și crește competitivitatea instituției.
Asadar, supun avizarii Consiliului Administrativ, necesitatea modificarii Organigramei și Statului de funcții actuale, în vederea adaptării structurii de personal la volumul și specificul atribuțiilor, precum și pentru creșterea eficienței utilizării resurselor umane și financiare în compartimentul Teatru din cadrul Direcției Teatru, Producții Teatrale și Muzicale și propun modificarea organigramei si statului de functii astfel:
În consecință,  propune reorganizarea compartimentului Teatru prin desființarea posturilor identificate ca nefiind necesare în noua structură organizatorică și adăugarea unor posturi necesare în cadrul organizației pentru buna funcționarea instituției, măsura fiind determinată de necesitatea cresterii actului cultural, eficientizării cheltuielilor publice, optimizării activității și utilizării judicioase a fondurilor bugetare:
Astfel se propune modificarea statului de funcții  după cum urmează:
I DIRECȚIA TEATRU, PRODUCȚII TEATRALE ȘI MUZICALE

I.1.COMPARTIMENT TEATRU:

Se desființează următoarele posturi:
-  poziția 3-4    funcția Actor gradul IA , studii superioare, normă întreagă – 2 posturi
· poziția 5   funcția Actor gradul IA, studii superioare – 1 post  ½ normă
· poziția 6   funcția Actor gradul I, studii superioare - 1 post  normă intreagă 
· poziția 7   funcția Actor gradul I, studii superioare – 1 post ½ normă
· poziția 8   funcția Actor debutant, studii superioare – 1 post normă întreagă
· poziția 9-10 funcția Actor debutant, studii superioare – 2 posturi cu ½ normă
· poziția 11  funcția Actor gradul II, studii superioare – 1 post normă întreagă
· poziția 12 funcția Actor treapta I , studii medii – 1 post normă întreagă
· poziția 15 funcția Regizor  tehnic treapta I, studii medii- 1 post normă întreagă
· Se înfiițează 1  post de Artist plastic debutant, studii superioare, normă întreagă.
Înființarea unui post de Artist plastic debutant, studii superioare, normă întreagă, este justificată de necesitatea dezvoltării și diversificării activităților cultural-artistice desfășurate de instituție, precum și de asigurarea resursei umane necesare pentru conceperea, realizarea și implementarea proiectelor cu specific artistic.
    - Se transferă următoare funcții de la Compartiment  Programe, Proiecte și Turism Cultural  la Direcția Teatru, Producții Teatrale și Muzicale  Compartiment Teatru:
 -  1 funcție de execuție de inspector de specialitate gradul IA, studii superioare, normă întreagă
· 1 funcție de execuție de Secretar artistic gradul II, studii superioare, normă întreagă
· 1 funcție de execuție de Impresar artistic gradul I, studii superioare, normă întreagă.

I.2 COMPARTIMENT ATENEU
-  Se transferă  1 funcție de execuție de Referent de specialitate gradul II, studii superioare, normă întreagă de la Compartiment Financiar, Contabilitate, Juridic, Resurse umane, Achiziții  la  Direcția Teatru, Producții Teatrale și Muzicale – Compartiment Ateneu
  - Se transferă 1 funcție de execuție de Secretar muzical gradul II, studii superioare cu ½ normă de la Compartiment  Programe, Proiecte și Turism Cultural  la  Direcția Teatru, Producții Teatrale și Muzicale – Compartiment Ateneu

II DIRECȚIA FOLCLOR MUZICAL, COREGRAFIC ȘI ARTE TRADIȚIONALE

· Se desființează 1 funcție de execuție  Solist vocal treapta I cu ½ normă
de la poziția 32-33 
· Se înființează 1 funcție de execuție de Solist vocal treapta I, normă întreagă


IV COMPARTIMENT TEHNIC

· Se transferă de la poziția 72 funcția Îngrijitor, studii medii - 1 post normă întreagă  de la Compartiment Tehnic la Compartimentului Administrativ
· Se înființează un post studii M/G , normă întreagă de muncitor calificat I -mecanic scena , astfel în total vor fi 5 posturi 
Postul de muncitor calificat I este necesar pentru susținerea echipei tehnice Titularul postului va asigura executarea lucrărilor de scenă, respectiv montarea, demontarea și manipularea elementelor de decor și a  echipamentelor necesare desfășurării spectacolelor și evenimentelor, contribuind la pregătirea și desfășurarea în condiții optime a acestora.


V COMPARTIMENT ADMINISTRATIV

· Se desființează de la poziția 87-88  1 post de Administrator I din cele două posturi de Administrator treapta I, studii medii, normă întreagă și rămâne un singur post .
· Se înființează două posturi de Muncitor calificat I, studii M/G , normă întreagă cu următoarele atribuții:
     - 1 post de Muncitor calificat I cu atribuții de Electrician întreținere și reparații 
    -1 post de Muncitor calificat I cu atribuții de Instalator instalații tehnico-sanitare și de gaze.
Înființarea acestor posturi este justificată de necesitatea asigurării întreținerii și funcționării în condiții optime a patrimoniului instituției, care își desfășoară activitatea în cele trei clădiri aferente sălilor de spectacole.
În prezent, instituția nu dispune de personal de specialitate care să asigure intervențiile curente pentru remedierea defecțiunilor la instalațiile electrice și sanitare, ceea ce conduce la întârzieri în efectuarea reparațiilor, la întreruperi ale activității și la creșterea costurilor generate de contractarea unor prestatori externi pentru lucrări de mică amploare.
Înființarea posturilor va permite efectuarea cu operativitate a lucrărilor de întreținere și reparații curente, va contribui la menținerea în stare corespunzătoare de funcționare a instalațiilor din toate cele trei clădiri și va asigura utilizarea eficientă a resurselor financiare, prin reducerea cheltuielilor cu serviciile externalizate și prevenirea degradării bunurilor aflate în administrarea instituției.


VI COMPARTIMENT PROGRAME, PROIECTE ȘI TURISM CULTURAL, ORGANIZARE SPECTACOLE ȘI PRODUCȚIE
Se desființează următoarele funcții
·  poziția 97 Regizor artistic gradul II, studii superioare – 1 post  ½ normă
· poziția 98 Regizor scenă gradul II, studii superioare – 1 post  ½ normă
· poziția 99 Regizor scenă treapta II, studii medii – 1 post  ½ normă
· poziția 100 Regizor tehnic gradul II – 1 post  ½ normă
· poziția 101 Regizor tehnic treapta III – 1 post  ½ normă
· poziția 102 Artist plastic gradul I, studii superioare 1 post  ½ normă
· poziția 103 Scenograf gradul IA, studii superioare 1 post normă întreagă

Acestea sunt propunerile prezentate in vederea modificarii organigramei si a statului de functii ale Teatrului.
Reorganizarea Direcției Teatru, Producții Teatrale și Muzicale din cadrul Teatrului „Maior Gheorghe Pastia” al Municipiului Focșani, din teatru de repertoriu în teatru de proiecte, reprezintă o măsură de eficientizare administrativă și financiară, care permite utilizarea responsabilă a fondurilor publice, creșterea flexibilității manageriale și dezvoltarea unei oferte culturale adaptate cerințelor publicului și evoluției actuale a artelor spectacolului.

Față de argumentele și situația de fapt prezentate, supunem spre aprobare Consiliului Local propunerea reorganizarii Direcției Teatru, Producții Teatrale și Muzicale din cadrul Teatrului „Maior Gheorghe Pastia” al Municipiului Focșani din teatru de repertoriu în teatru de proiecte si aprobarea modificarii Organigramei și Statului de funcții actuale conform propunerilor mentionate.

